Agama (lupisak)

Ing agama metung ya kareng mangalating lupisak a makaba iki at mamangan insektu a kayabe king genus a Agama. E la kukulang king 31 a species deng bibilug king genus da reng agama king mabilug a Africa.  

Metung ya kareng kilalang diling species ing red-headed rock agama o agamang batung malutu buntuk  (Agama agama), a makelatan (widespread) king Africa king mauli ning Sahara (sub-Saharan Africa). Anyang minuna, king savannah ya mabibye, dapot ngeni, mayayakit ya murin kareng balen ampong bariu. Abe-abe lang mabibye reng agama, a bibilug grupung manga apulu anggang adwang pulu. Ing "pekapun" o "leader" da reti, metung yang matwang lalaki, kabang kayanib no man deng bábai ampong ampong anak a lalaki. Matuling ya pangakomanggi (dark-brown) kule iti neng bengi, pero manaliwa la reng kule ning lalaking manimuna. Magi yang maputlang iro (asul) ing katawan, at masala ne man pangadalandan ing buntuk ampo ing iki. Malyari lang manaliwa deti basi king kundisiun o kabilyan ning lalaking manimuna. Alimbawa, nung milaban la reng lalaking agama, magi lang komanggi deng buntuk da, at ating laltong tuldik a maputi king king karelang katawan. Malilyari ing laban nung ating luntung dayung lalaking agama  Subukan ne niting samsaman ing pamanimuna ning lalaking pekapun. Neng milalaban la, sasalitsti (“hiss”) la reti, a tuturan de ing buntuk ning kalaban da ketang karelang iki. Neng kayi, masyadu lang masikan o bayolenti deti, at mikakapasa (hematoma) la o balbal a panga deng kalaban da.

Laganas a komanggi ing kule da reng bábai. Maralas, ating matas diling babai, a malapit king pekapun a lalaki, at panikwanan nong idayu deng aliwang bábai.

Deng Species
Deng makatuki ila reng species a kayabe king genus a Agama:
 Agama aculeata 
 Agama agama (agama lizard) 
 Agama anchietae 
 Agama armata 
 Agama atra
 Agama bocourti
 Agama bottegi 
 Agama boueti
 Agama boulengeri

 Agama caudospinosa
 Agama cornii 
 Agama doriae 
 Agama etoshae 
 Agama gracilimembris 
 Agama hartmanni 
 Agama hispida 
 Agama impalearis
 Agama insularis 
 Agama kirkii 
 Agama mehelyi 
 Agama montana 
 Agama mossambica 
 Agama mwanzae 
 Agama paragama 
 Agama persimilis 
 Agama planiceps 
 Agama robecchii 
 Agama rueppelli 
 Agama sankaranica 
 Agama spinosa 
 Agama weidholzi

Pikuanan
 Manthey and Schuster. 1996. Agamid Lizards. T.F.H Publications Inc. U.S.A.

Suglung palual
 Information on Agamids in captivity